VLADA CRNE GORE

SAVJET ZA SARADNJU ORGANA DRŽAVNE UPRAVE

I NEVLADINIH ORGANIZACIJA

**IZVJEŠTAJ O RADU SAVJETA ZA SARADNJU ORGANA DRŽAVNE UPRAVE I NVO za 2020. godinu**

februar 2021.godine

Sadržaj

**I**

Savjet za saradnju organa državne uprave i nevladinih organizacija**3**

**II**

# Rad Savjeta u 2020. godini**3**

**III**

# Pregled i status realizacije zaključaka i preporuka Savjeta u 2020. godini **5**

**I Savjet za saradnju organa državne uprave i NVO**

***Cilj obrazovanja Savjeta***

*Unapređenje institucionalnog okvira i jačanje kapaciteta državne uprave za vršenje poslova od značaja za saradnju s NVO.*

U skladu sa *Strategijom unapređenja podsticajnog okruženja za djelovanje NVO 2018- 2020* Vlada je na sjednici od 14.juna 2018. godine, donijela Odluku o savjetu za saradnju organa državne uprave i nevladinih organizacija, koja je objavljena u Službenom listu Crne Gore broj 47/2018. Vlada je na sjednici od 13. septembra 2018. godine, donijela Rješenje o imenovanju Savjeta. Informacije o sjednicama Savjeta redovno se objavljuju na internet stranicama Vlade.

 **II Rad Savjeta u 2020. godini**

Savjet je tokom 2020. godine održao tri sjednice, tokom kojih je razmatrao sedam tačaka dnevnog reda. Sjednice su usljed okolnosti izazvanih pandemijom virusa COVID19, uz saglasnost članova Savjeta, održane elektronskim putem. Ovakav način rada je uticao na kvalitet rasprave i broj datih preporuka u odnosu na prethodni period. Ocijenjeno je da su materijali za raspravu bili vrlo kvalitetno pripremljeni.

Kao i u prethodnom izvještajnom periodu, u više navrata otvarana su pitanja o primjeni *Zakona o nevladinim organizacijama* u dijelu koji se odnosi na dinamiku objave konkursa, kvaliteta samog procesa njegove realizacije, posebno uloge nezavisnih procjenjivača i dinamici objave odluka o raspodjeli sredstava. Posebna pažnja posvećena je pitanju sprečavanja sukoba interesa u postupku procjene prijava projekata i programa, te ukupne transparentnosti postupka raspodjele sredstava i praćenja uspješnosti realizacije odobrenih projekata/programa.

Shodno *Odluci o Savjetu za saradnju organa državne uprave i nevladinih organizacija*, Savjet je u 2020. godini vršio poslove koji se odnose na:

# **1.Praćenje primjene *Strategije unapređenja podsticajnog okruženja za djelovanje nevladinih organizacija 2018- 2020.***

Savjet je na IX sjednici, održanoj 22.jula 2020. godine, razmotrio ***Izvještaj o realizaciji Strategije unapređenja podsticajnog okruženja za djelovanje nevladinih organizacija 2018-2020.*** Nakon razmatranja *Izvještaja*, Savjet je konstatovao da je vrlo kvalitetno pripremljen, sadržajan i objektivan u odnosu na prikaz ostvarenih rezultata, kao I u pogledu datih preporuka za unapređenje stanja u pojednim oblastima.

Na istoj sjednici je razmatran ***Nacrt odluke o utvrđivanju prioritetnih oblasti od javnog interesa i visine sredstava za finansiranje projekata i programa nevladinih organizacija u 2021. godini.*** Savjet je tim povodom predložio Vladi da donese odluku u formi i sadržaju kako je i predloženo, te izrazio određeno nezadovoljstvo činjenicom da nekoliko organa uprave ipak ne učestvuje u programiranju u skladu sa *Zakonom o nevladinim organizacijama (Sl. list CG, br. 39/11 i 37/17)* i stoga možda šalju poruku da ne prepoznaju potencijal NVO sektora da doprinese ostvarivanju strateških i drugih ciljeva javnih politika.

Na IX sjednici razmotren je i ***Izvještaj o primjeni Uredbe  o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija za 2019. godinu***. U odnosu na primjenu ovog propisa, istaknuto je da broj podrški za NVO kandidate za članove radnih grupa, ne može biti tumačen kao jedini uslov za njihov konačan izbor, već da se svi propisani kriterijumi moraju jednako vrednovati.

U odnosu na predlog člana Savjeta da se unaprijedni primjena *Zakona o nevladinim organizacijama* i podzakonskih akata na način da se po završetku konkursa za raspodjelu sredstava, objave bodovne liste sa imenima procjenjivača, preporučeno je da se taj predlog dostavi radnoj grupi koja priprema *Informaciju o primjeni Zakona o NVO*.

**2. Davanje mišljenja u vezi sa primjenom propisa, odnosno strateških i drugih dokumenata koji se odnose na rad i razvoj nevladinih organizacija u Crnoj Gori**

Savjet je, na VIII sjednici održanoj 16. aprila 2020. godine, razmotrio ***Izvještaj o finansiranju projekata i programa NVO u 2018. godini***, uz konstataciju da je potrebno u budućoj primjeni Zakona o NVO napraviti pomake u radu komisija za raspodjelu sredstava i u radu nezavisnih procjenjivača.

Pored ***Izvještaja***, razmotrena je i ***Analiza efekata primjene Zakona o NVO u odnosu na nove standarde finansiranja projekata i programa NVO***, te je ukazano na potrebu kontinuiranog praćenja realizacije preporuka iz ***Analize***, a da u širem konsultativnom procesu treba usaglasiti rješenja koja bi praksu finansiranja projekata i programa NVO iz državnog budžeta podigla na napredniji nivo.

Na istoj sjednici, usvojen je i ***Izvještaj o radu Savjeta u 2019. godini***, uz ocjenu da je potrebno intenzivirati praćenje razvoja oblasti socijalnog preduzetništva i pokrenuti postupak izmjena *Zakona o NVO*, a posebno u dijelu profesionalizacije procjenjivača i definisanja pravne kategorije odgovornog lica u pravnom licu.

Na X sjednici, održanoj 28. septembra 2020. godine, razmotren je i ***Izvještaj o finansiranju projekata i programa NVO u 2019. godini***. Savjet je konstatovao da je Izvještaj kvalitetan i da su podaci na jasan način prikazani, ali ujedno i izrazio zabrinutost povodom dinamike donošenja odluka o raspodjeli sredstava i transparentnosti procesa u dijelu procjene projekata i programa. U cilju prevazilaženja prepoznatih izazova, Savjet je definisao preporuke i predložio konkretna rješenja, kako bi se doprinijelo efikasnijoj i kvalitetnijoj međusektorskoj saradnji, te svrsishodnom sprovođenju konkursnih postupaka.

**Pregled i status realizacije zaključaka i preporuka Savjeta:**

|  |
| --- |
| 1. Izvještaj o finansiranim projektima i programima NVO u 2018. godini

**Zaključak:** Savjet je razmotrio i usvojio Izvještaj o finansiranim projektima i programima NVO u 2018. godini. |
| 1. Analiza efekata primjene Zakona o NVO u odnosu na nove standarde finansiranja projekata i programa NVO

**Zaključak:** Savjet je razmotrio Analizu efekata primjene Zakona o NVO u odnosu na nove standarde finansiranja projekata i programa NVO i predložio da Analiza bude jedan od dokumenata u procesu sveobuhvatne evaluacije primjene Zakona o NVO I podzakonskih akata. |
| **Informacija o realizaciji:****Radnoj grupi koja priprema Informaciju o primjeni Zakona o NVO, dostavljeni su svi predlozi i komentari Savjeta. Takođe, osnov za izradu ove Informacije čini i pomenuta Analiza.** |
| 1. Izvještaj o radu Savjeta za saradnju organa državne uprave i nevladinih organizacija za 2019. godinu

**Zaključak:** Savjet je usvojio *Izvještaj o radu Savjeta za saradnju organa državne uprave i nevladinih organizacija u 2019. godini*. |
| 1. Izvještaj o realizaciji Strategije unapređenja podsticajnog okruženja za djelovanje nevladinih organizacija 2018-2020.

**Preporuka:** Savjet je preporučio da Vlada usvoji sljedeće zaključke:1. Vlada Crne Gore je usvojila Izvještaj o realizaciji Strategije unapređenja podsticajnog okruženja za djelovanje nevladinih organizacija 2018-2020.
2. Zadužuje se radna grupa koja prirepma nacrt novog strateškog dokumenta u ovoj oblasti da detaljno razmotri preporuke iz Izvještaja i nalaze evaluacije primjene Strategije unapređenja podsticajnog okruženja za djelovanje nevladinih organizacija 2018-2020, te shodno istima predloži mjere/aktivnosti za unapređenje stanja.
 |
| **Informacija o realizaciji:****Vlada je usvojila Izvještaj na sjednici od 6. avgusta 2020, i to uz zaključke kako su i predloženi od strane Savjeta, a radnoj grupi koja priprema novi strateški dokument u oblasti saradnje sa NVO sektorom dostavljeni su svi relevantni materijali, kako bi analiza stanja u ovoj oblasti bila što kvalitetnije pripremljena.** |
| 1. Nacrt odluke o utvrđivanju prioritetnih oblasti od javnog interesa i visine sredstava za finansiranje projekata i programa nevladinih organizacija u 2021. godini

**Preporuka:** Savjet je razmotrio Nacrt odluke o utvrđivanju prioritetnih oblasti od javnog interesa i visine sredstava za finansiranje projekata i programa nevladinih organizacija u 2021. godini i predlaže Vladi da donese odluku u predloženom formatu i sadržaju. |
| 1. Izvještaj o primjeni Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija za 2019. godinu.

**Zaključak:** Savjet je usvojio Izvještaj o primjeni Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija za 2019. godinu. |
| 1. Izvještaj o finansiranim projektima i programima NVO u 2019. godini

**Zaključak:** Savjet je razmotrio i usvojio Izvještaj o finansiranim projektima i programima NVO u 2018. godini. |

PREDLOG ZAKLJUČKA:

Savjet je usvojio *Izvještaj o radu Savjeta za saradnju organa državne uprave i nevladinih organizacija u 2020. godini*.